RÄÄKKYLÄN KUNNAN TYÖSUOJELUN TOIMINTAOHJELMA 2026

Rääkkylän kunta

Työsuojelutoimikunta 5.11.2025

1. PERIAATTEET

1.1. Yleistä

Rääkkylän kunnan työsuojelua toteutetaan työsuojeluorganisaation kautta, työsuojelusta annettujen lakien, asetusten ja suositusten mukaisesti. Henkilöstön jaksamista tuetaan työhyvinvointia edistävillä toimilla, tukemalla jatko- ja täydennyskoulutukseen osallistumista sekä käyttämällä tarvittaessa työnohjausta. Kunnan työsuojelutoiminnalla tuetaan johtamista, tuloksellista toimintaa ja kunnan pitkän tähtäimen tavoitteiden saavuttamista sekä henkilöstön ja johdon välistä yhteistoimintaa, taitoja ja työyhteisökäyttäytymistä

Työsuojelun tarkoituksena on työntekijän psyykkisen ja fyysisen hyvinvoinnin turvaaminen työssä ja työympäristössä esiintyviltä terveys- ja työturvallisuushaitoilta.

Työhyvinvointi on osa työsuojelua.

Työnantaja tukee henkilöstön työssä jaksamista työhyvinvointia edistävillä toimilla:

työnantaja kannustaa henkilöstöä oma-aloitteiseen ja yksilölliseen liikuntaan sekä kulttuuriharrastuksiin ePassilla, lisäksi työntekijöillä on oikeus osallistua työaikana kerran viikossa tunnin ajan työkykyä ylläpitävään ohjattuun liikuntaan

työterveyshuollon toimenpiteillä pyritään työkyvyn ylläpitämiseen ja edistämiseen

työpaikan olosuhteisiin kohdistuvina toimenpiteinä työterveyshuolto tekee tarvittaessa työpaikkaselvityksiä työpaikan vaara- ja riskitekijöiden selvittämiseksi ja työtilojen suunnittelemiseksi. Yksilöön kohdistuvana lakisääteisenä toimintana työterveyshuolto suorittaa työhön sijoitustarkastuksia ja seurantatarkastuksia.

Kunnassa on käytössä varhaisen välittämisen toimintamalli sekä päihdeohjelma.

Tilinpäätöksen yhteydessä laaditaan henkilöstöraportti.

Osaamisen kehittäminen

Vuonna 2025 hyväksytyn henkilöstö- ja koulutussuunnitelman mukaan työnantaja tukee henkilöstön ammattitaidon ylläpitämistä ja kehittämistä. Henkilöstöllä on oikeus osallistua täydennys- ja jatkokoulutukseen, uudelleen koulutukseen sekä oppisopimus- ja ammattiyhdistyskoulutukseen. Strategian mukaan työnantaja voi osallistua työntekijän/viranhaltijan omaehtoisen koulutuksen koulutuskustannuksiin myöntämällä viisi (5) työpäivää vapaata vuosittain.

Henkilöstökoulutuksen tavoitteena on kehittää henkilöstön tietoja, henkilöstöltä vaadittavan työtaidon saavuttamiseksi, ylläpitämiseksi ja kehittämiseksi.

1.2. Vaarojen- ja riskienarviointi

Työpaikan työsuojelutoiminnan suuntaamisessa ja kehittämisessä on keskeistä selvittää työolot ja niiden nykytila.

Periaateohjelmaa täydennetään yksikkökohtaisilla tarkasteluilla. Vuodesta 2005 alkaen Rääkkylän kunnan työpisteissä on suoritettu yksikkökohtainen vaarojen ja riskien systemaattinen arviointi, jota päivitetään kolmen vuoden välein tai tarvittaessa. Toimialajohtajat vastaavat omien toimialojensa työsuojelun toteutumisesta myös seuraamalla vaarojen ja riskien arvioinnin tuloksia, sekä korjaamalla niissä ilmenneet riskit.

1.3. Työsuojelun päämäärä

Rääkkylän kunnan työsuojeluohjelman päämääränä on turvallisen ja terveellisen työympäristön luominen sekä henkilöstön psyykkisen, fyysisen ja sosiaalisen työkyvyn sekä työturvallisuuden kehittäminen ja ylläpitäminen. Tavoitteeseen päästään avoimella vuoropuhelulla, joka perustuu keskinäiseen luottamukseen ja yhteiseen käsitykseen työsuojelusta ja – turvallisuudesta.

1.4. Työsuojeluvastuu

Työsuojelu on osa jokapäiväistä työelämää. Rääkkylän kunnan jokaisella työyhteisön jäsenellä on omalta osaltaan vastuu työsuojelun toteuttamisesta. Työnantajalla on kokonaisvastuu työsuojelusta. Työnantajaa edustaa työpaikalla esimies, jolla on myös tiedotusvastuu työsuojelukysymyksistä.

2. TYÖSUOJELUORGANISAATIO

2.1. Työsuojelupäällikkö ja työsuojeluvaltuutetut

Jyrki Kymäläinen, työsuojelupäällikkö, jyrki.kymalainen@raakkyla.fi
Elena Konovalova, työsuojeluvaltuutettu (toimisto, kirjasto ja nuorisotoimi), elena.konovalova@raakkyla.fi
Virve Nykänen, varatyösuojeluvaltuutettu (toimisto, kirjasto ja nuorisotoimi), virve.nykanen@raakkyla.fi

Ann-Marie Sandström, työsuojeluvaltuutettu (toimitilahuolto ja keittiö),

ann-marie.sandstrom@raakkyla.fi

Irina Redsven, varatyösuojeluvaltuutettu (toimitilahuolto ja keittiö), irina.redsven@raakkyla.fi

Teemu Honkanen, työsuojeluvaltuutettu (koulu ja varhaiskasvatus), teemu.honkanen@edu.raakkyla.fi
Minna Käyhkö, varatyösuojeluvaltuutettu (koulu ja varhaiskasvatus), minna.kayhko@edu.raakkyla.fi
Jouni Toropainen, työsuojeluvaltuutettu, (kiinteistöpalvelu),

jouni.toropainen@raakki.fi

Markku Laukkanen, varatyösuojeluvaltuutettu, (kiinteistöpalvelu), markku.laukkanen@raakki.fi

2.2. Yhteistoiminta

Rääkkylän kunnassa toimii työnantajan ja henkilöstön yhteistyöelimenä yhteistyötoimikunta, jossa on kaksi (2) työnantajan edustajaa ja neljä (4) työntekijöiden edustajaa.

Työnantajan edustajat

kunnanjohtaja

työsuojelupäällikkö

Henkilöstön edustajat

Teemu Honkanen, varalla Minna Käyhkö

Elena Konovalova, varalla Virve Nykänen

Ann-Marie Sandström, varalla Irina Redsven

Jouni Toropainen, varalla Markku Laukkanen.

Paikallisjärjestöjen pääluottamusedustajat toimivat yhteistyötoimikunnan jäseninä.

Virve Nykänen, Jyty

Irina Redsven, JHL

Antti Simonen, JUKO

3. TYÖTERVEYSHUOLTO

Työnantaja järjestää työntekijöilleen työterveyshuollon palveluja työstä johtuvien terveyshaittojen ja -vaarojen ehkäisemiseksi, työolojen kehittämiseksi ja työkyvyn ylläpitämiseksi ja edistämiseksi. Työterveyshuolto tuottaa henkilöstölle myös sairaanhoidon palveluja.

Rääkkylän kunnan työterveyspalvelut tuottaa Siun työterveys oy. Rääkkylän kunnalla on voimassa oleva kokonaisvaltainen työterveyshuollon sopimus Siun työterveys oy:n kanssa.

4. TASA-ARVO JA TYÖPAIKKAKIUSAAMINEN

Tasa-arvon edistäminen otetaan huomioon kaikessa jokapäiväisessä toiminnassa. Ikä, sukupuoli tai etniseen ryhmään kuuluminen ei saa aiheuttaa syrjintää työn tekemisessä, avoinna olevaan tehtävään hakeutumisessa ja uralla etenemisessä. Työ- ja perhe-elämän yhteensovittamista helpotetaan. Työpaikoilla huolehditaan siitä, ettei kukaan joudu työpaikkakiusatuksi ja/tai sukupuolisen häirinnän kohteeksi. Todettuihin kiusaamis- ja häirintätapauksiin puututaan välittömästi.

Kunnan ja kuntakonsernilla on käytössä hyvän työyhteisökäyttäytymisen ohjeet sekä häirinnän ja epäasiallisen kohtelun toimintamalli liitteenä.

5. SEURANTA JA PÄIVITYS

Rääkkylän kunnan yhteistoimintasopimuksen mukainen yhteistyötoimikunta seuraa tämän toimintaohjelman toteutumista. Toimintaohjelman päivitys tapahtuu vuosittain tai tarvittaessa.

6. HYVÄKSYMINEN

Työsuojelun toimintaohjelma käsitellään ja hyväksytään yhteistyötoimikunnassa ja toimitetaan kunnanhallitukselle vahvistettavaksi.

LIITTEET

Varhaisen välittämisen malli 2019

Päihdeohjelma 2013

Hallintosääntö 2025

Hyvän työkäyttäytymisen edistäminen sekä kiusaamisen ja syrjinnän estäminen

Tyky-liikunnan pääperiaatteet 2023

Riskien arviointi ja parannusehdotukset (sähköinen) 2025

Tasa-arvo ja yhdenvertaisuussuunnitelma 2020

Henkilöstö- ja koulutussuunnitelma 2025

2

Nykänen Virve

2026-04-30

Karttunen Heidi

PKMKV